OpenLLM-France/wikimedia huggingface dataset:
# Jordi Fornas i Martínez

Jordi Fornas i Martínez (Barcelona, 5 de desembre de 1927 - 1 de setembre de 2011) fou un pintor, grafista, fotògraf i escultor català. Format a l'Escola de Belles Arts de Sant Jordi i anà pensionat a París. Pertany a la generació de les Bienales Hispanoamericanas i la seva obra parteix d'un figurativisme esquematitzat, amb ressonàncies cubistes, que l'ha portat a un estil sòlid i personal, expressat a través de diverses exposicions.
Tanmateix, el relleu més destacat assolit per la seva obra és en el camp del grafisme. Des dels primers anys seixanta fou el responsable de la imatge gràfica de la nova Edicions 62, dels inicis de la Gran Enciclopèdia Catalana, de la revista Serra d'Or i de la discogràfica Edigsa. Allà aconseguí trobar un disseny gràfic peculiar, molt aviat combinat amb fotografies d'ell mateix, molt entroncat amb la modernitat europea del moment, que aconseguí dotar aquelles iniciatives innovadores d'un aspecte nou que contrastava amb la imatge conservadora que presentava la migrada producció editorial catalana del moment. Entre els dissenys més emblemàtics i reconeguts trobem la col·lecció "La cua de palla" (dirigida per Manuel de Pedrolo)
Una bona col·lecció seva d'originals fotogràfics i de grafisme es conserva a la Biblioteca de Catalunya, on hi ha també una de les seves pintures sobre tela més destacades.
Jordi Fornas morí a casa seva, a Sarrià, l'1 de setembre de 2011 a l'edat de 83 anys. Era germà de Josep Fornas, antic conseller polític del President Josep Tarradellas durant la dictadura.

## Vegeu també

* Arxiu Montserrat Tarradellas i Macià.
* Museu Abelló.

## Referències

* ↑ «De la cullera a la ciutat - T1xC10 - La Gran Enciclopèdia Catalana de Jordi Fornas i la memòria col·lectiva». CCMA. [Consulta: 30 gener 2024].

## Bibliografia

* Diccionario "Ràfols" de artistas contemporáneos de Cataluña y Baleares, Barcelona 1987, vol. II.

## Enllaços externs

* Blog oficial de Jordi Fornas
# Tàngara frontgroga

La tàngara frontgroga (Catamblyrhynchus diadema) és una espècie d'ocell de la família dels tràupids (Thraupidae) i única espècie del gènere Catamblyrhynchus Lafresnaye, 1842. Ha estat ubicat per alguns autors a la monotípica família Catamblyrhynchidae Lafresnaye, 1842.

## Descripció

* Fa uns 14 cm de llarg i uns 14,1 g de pes. El bec és ample i negre
* El cos és de color general marró. Presenta una taca de color groc daurat al front i el capell, formada per plomes curtes i rígides.

## Hàbitat i distribució

Viu sobre zones de bambú pròximes al bosc humid de les muntanyes de Colòmbia, oest i nord de Veneçuela, oest i est de l'Equador, nord-oest i est del Perú, centre de Bolívia i nord-oest de l'Argentina.

## Subespècies

S'han descrit tres subespècies:
* C. d. federalis Phelps et Phelps, 1953. Nord de Veneçuela.
* C. d. diadema Lafresnaye, 1842. Des del nord de Colòmbia i nord-oest de Veneçuela fins al sud de l'Equador.
* C. d. citrinifrons Berlepsch et Stolzmann, 1896. Perú, Bolívia i nord-oest de l'Argentina

## Referències

* ↑ «Tàngara frontgroga». Cercaterm. TERMCAT, Centre de Terminologia. Rev. 22/04/2022(català)
* ↑ Catamblyrhynchus diadema a Integrated Taxonomic Information System Rev. 17/01/2013 (anglès)
# Pontinus nigerimum

Pontinus nigerimum és una espècie de peix pertanyent a la família dels escorpènids.

## Descripció

* És, probablement, de color vermellós.
* Té tentacles grans a sobre dels ulls.

## Hàbitat

És un peix marí, demersal i de clima tropical que viu fins als 146 m de fondària.

## Distribució geogràfica

Es troba a l'Índic occidental: davant les costes de KwaZulu-Natal (Sud-àfrica).

## Observacions

És inofensiu per als humans.

## Referències

* ↑ Poey, F., 1858-1861. Memorias sobra la historia natural de la Isla de Cuba, acompañadas de sumarios Latinos y extractos en Francés. Vol. 2. L'Havana. Mem. Hist. Nat. Cuba v. 2. 1-96 (1858), 97-336 (1860), 337-442.
* ↑ uBio (anglès)
* ↑ Eschmeyer, W. N., 1983. A new species of the fish genus Pontinus (Scorpaeniformes: Scorpaenidae) from off Natal, South Africa. J.L.B. Smith Institute of Ichthyology Special Publication Núm. 28: 1-4.
* ↑ The Taxonomicon (anglès)
* 1 2 3 4 FishBase (anglès)
* ↑ Heemstra, P.C., K. Hissmann, H. Fricke i M.J. Smale, 2006. Fishes of the deep demersal habitat at Ngazidja (Grand Comoro) Island, Western Indian Ocean. South African J. Sci. 102: 444-460

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Virga (pneuma)

La virga (en català vareta o pal) és un dels tipus de neuma pertanyent als neumes bàsics o senzills. Els neumes senzills poden representar una, dues o tres notes, la virga, al igual que el punctum, representa una sola nota. Indica que la nota següent puja (més aguda) en comparació amb la nota precedent. També podia ser interpretada també amb un valor rítmic, indicant una accentuació.

## Origen

El símbol de la virga prové dels inicis de la notació neumàtica on només es marcava si la melodia pujava "/" o baixava "\". El símbol per indicar que la melodia baixava (punctum) va evolucionar al traç horitzontal i després, a la notació quadrada, al punt, la virga, en canvi, va mantenir el seu disseny, menys a la notació quadrada que es representa amb un punt i una cua en vertical.
# Aquest Nadal és una ruïna

Aquest Nadal és una ruïna (originalment en anglès, Christmas Is Cancelled) és una pel·lícula de comèdia romàntica estatunidenca del 2021 dirigida per Prarthana Mohan i escrita per Sara Endsley. És protagonitzada per Hayley Orrantia, Janel Parrish i Dermot Mulroney en els papers principals. La pel·lícula tracta sobre una noia anomenada Emma, el pare de la qual i l'enemiga de secundària de la qual comencen a sortir, així que s'embarca en una missió per trencar la relació entre la feliç parella. La pel·lícula es va estrenar a les sales el 16 de desembre de 2021 i pertany a les productores Particular Crowd, MarVista Entertainment, Line Film Company i Lionsgate. S'ha subtitulat al català.

## Repartiment

* Hayley Orrantia com a Emma Lockhart
* Janel Parrish com a Brandy Barnes
* Dermot Mulroney com a Jack Lockhart
* Lisa McConnell com a Beatrice
* Jackson Evans com a Maite D
* Danny Glenn com a George Portnoy
* Timothy Hull com a Tom Hackett
* Emilie Modaff com a Charlyne
* Michael Naizu com a Josh Jamison
* Jeff Parker com Elliot Murphy
* Mirelly Taylor com la mare de l'Emma

## Referències

* 1 2 «Aquest Nadal és una ruïna». Desdelsofà.cat. [Consulta: 9 desembre 2022].
* ↑ «Janel Parrish Dates 58-Year-Old Dad Dermot Mulroney In ‘Christmas Is Cancelled’». 2paragraphs.com, 17-11-2021.
* ↑ «Christmas Is Canceled». cines.com, 17-11-2021.
* ↑ «Christmas is cancelled (2021) - NCC - New Capitol Cinemas». newcapitolcinema.co.bw, 17-11-2021. Arxivat de l'original el 9 de desembre 2022. [Consulta: 9 desembre 2022].
# Gustav Spörer

Friederich Wilhelm Gustav Spörer (23 d'octubre 1822 - 7 de juliol 1895) fou un astrònom alemany.
Va estudiar les taques solars i els seus cicles. El seu nom es menciona sovint junt amb Edward Maunder. Spörer va ser el primer a observar un període prolongat de baixa activitat de les taques solars de 1645 a 1715, este període és conegut com el Mínim de Maunder.
Spörer va ser contemporani de l'astrònom anglès Carrington, a qui se li atribuïx el descobriment de la llei de Spörer que regeix la variació de latituds de les taques solars durant el curs d'un cicle solar. A vegades s'atribuïx a Spörer el descobriment.
El mínim de Spörer és un període de baixa activitat de les taques solars entre 1420 a 1570.
# Vil·la Enriqueta

La Vil·la Enriqueta és una obra neoclàssica d'Alella (Maresme) protegida com a Bé Cultural d'Interès Local.

## Descripció

Edifici habitatge d'estil neoclàssic amb una alçada de planta baixa i golfes, i una planta inferior a la part de davant de l'edifici que correspon a l'habitatge dels masovers. Està situat al costat de llevant de la riera i s'hi accedeix a través d'un camí en pendent des d'aquesta. La coberta és complexa: amb una claraboia central, terrat pla al davant i al darrere, i dues petites teulades a dues vessants als costats. És una construcció de planta rectangular totalment simètrica, amb tres crugies paral·leles a la façana principal. De l'interior, de disseny acurat, en destaca l'espai central octogonal coronat per la claraboia nucli articulador de la distribució interior. La façana principal orientada a sud-oest, és simètrica i està composta segons tres eixos verticals. En posició central hi ha el portal d'entrada, flanquejat per finestres d'arc rebaixat. A sobre, a les golfes, i separades per una cornisa, hi ha petites finestres també d'arc rebaixat. La façana posterior és similar però de menor alçada. Una nova cornisa i una barana massissa continua amb petites ondulacions decoratives als eixos centrals de les façanes principals- corona l'edifici. Les façanes laterals són més pobres i amb les obertures desordenades. Un volum de serveis, de planta baixa i coberta amb cúpula, s'adossa a cadascuna d'aquestes. Per accedir a l'habitatge trobem una escalinata amb balustrada que ens condueix a la terrassa de planta el·líptica que hi ha davant la casa, i que ens reforça la simetria. De l'entorn, a més d'aquests elements, cal destacar el petit estany central respecte l'eix de simetria i els murs de maçoneria que delimiten l'espai.
Tocant al torrent hi ha un altre edifici que no gaudeix de protecció.

## Referències

* 1 2 «Vil·la Enriqueta». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 20 maig 2019].
# José Luis Gioja

José Luis Gioja (Jáchal, San Juan, 4 de desembre de 1949) és un enginyer i polític argentí, escollit en tres ocasions com a governador de la província de San Juan. Ha estat diputat nacional i senador, arribant a ocupar la vicepresidència primera de la Cambra de Senadors. Pertany al Partit Justicialista (peronista).

## Biografia

L'any 2003 fou escollit governador de la província de San Juan, funció per la qual fou escollit de nou el 2007. El 8 de maig de 2011 guanyà una consulta popular que li permetés reformar la Constitució Provincial per ser candidat per una tercera vegada consecutiva. El 10 de desembre de 2011 assumí el seu tercer mandat.
L'11 d'octubre de 2013 patí un accident, quan viatjava en un helicòpter que va caure a terra, causant la mort de la diputada nacional Margarita Ferrá de Bartol. Aquella nit fou intervingut quirúrgicament per aturar i drenar una hemorràgia abdominal.
"Se li practicà una traqueotomia com a part de l'extracció progressiva del respirador, però continua amb assistència mecànica", va informar el secretari d'Informació Pública de la província cuyana, Luis Amín, en el moment de llegir un nou informe mèdic aquell 17 d'octubre.
El mandatari sanjuaní fou donat d'alta de l'Hospital Italià i va tornar a la seva província natal el 8 de febrer de 2014.

## Referències

* ↑ «San Juan: cayó el helicóptero en el que viajaba el gobernador José Luis Gioja». Diario La Nación, 11-10-2003. Arxivat de l'original el 2016-03-04. [Consulta: 5 març 2014].
* ↑ «Según el parte médico oficial, el gobernador José Luis Gioja "está grave, pero estable"». Diario La Nación, 12-10-2003. Arxivat de l'original el 2013-12-09. [Consulta: 5 març 2014].
* ↑ «Nuevo parte médico de José Luis Gioja: "Se le practicó una traqueotomía"». [Consulta: 5 febrer 2014].
* ↑ http://www.lanacion.com.ar/la-salud-de-jose-luis-gioja-t50042
* ↑ http://www.diariodecuyo.com.ar/home/new_noticia.php?noticia_id=608508)
* ↑ «Gioja aseguró que "Volver a San Juan es volver a vivir"». Arxivat de l'original el 2014-02-22. [Consulta: 9 febrer 2014].

## Enllaços externs

* José Luis Gioja - Lloc web oficial
* Blog de José Luis Gioja Arxivat 2012-06-30 a Wayback Machine. (castellà)
* Governació de la província Arxivat 2009-02-19 a Wayback Machine. (castellà)
# Unknown Hinson

Unknown Hinson (Albemarle, 27 d'octubre de 1954) és un actor de doblatge, cantant i guitarriste estatunidenc: de nom real Stuart Daniel Danny Baker, Hinson és donà a conéixer en la sèrie animada Squidbillies, en la qual fa la veu del protagoniste, Early Cuyler; a més, Hinson és promotor oficial de Reverend Guitars i té un model de guitarra propi.

## Biografia

Nascut en una família de músics, son pare li ensenyà a tocar la guitarra com si fóra destre, encara que Danny és esquerrer; també tocà la bateria en un conjunt amb els seus germans; l'any 1979, Baker es traslladà a Nova York, on treballà dos anys com a músic d'estudi i al davant de la seua pròpia banda, però com el jornal només li aplegava per a pagar el lloguer i el menjar, se'n tornà al seu estat, on acabà tocant en el grup resident d'un bar de Darlington.
Baker s'inventà el personatge d'Unknown en la dècada del 1990 per a un programa d'humor de la televisió pública local de Charlotte (Carolina del Nord), The Wild, Wild South, en el qual ell i el seu mitger Rebel Helms (de nom real Don Swan) interpretaven cançons humorístiques; a la mort de Swan el 1995, el xou passà a dir-se The Unknown Hinson Show i va ser votat millor programa de la televisió pública per Creative Loafing quatre anys seguits.
Després de ser la veu d'Early Cuyer durant quinze anys, el 2020 Baker va ser despatxat de la producció d'Squidbillies en publicar una sèrie de «comentaris sexistes i racistes» contra Dolly Parton i el moviment social Black Lives Matter. Després que Facebook retirara els escrits ofensius, Baker es disculpà, alhora que Reverend també li retirà el suport com a patrocinador.

## Referències

* ↑ «Unknown Hinson» (en anglés). Encyclopedia.com. [Consulta: 30 maig 2020].
* ↑ «Unknown Hinson» (en anglés). The Masquerade. [Consulta: 8 juny 2020].
* 1 2 «Unknown Hinson Leaves a Mark with Persona and “Chart Toppin' Hits”» (en anglés). International Musician, 07-11-2017. [Consulta: 29 juliol 2020].
* ↑ Hannah Yasharoff. «'Squidbillies' star Unknown Hinson fired over 'extremely offensive' posts about BLM, Dolly Parton» (en anglés). USA Today, 19-08-2020. [Consulta: 18 juny 2021].
* ↑ «Fans urge Adult Swim to fire Unknown Hinson after alleged racist rant attacking Dolly Parton» (en anglés). Brooklyn Vegan, 14-08-2020. [Consulta: 25 juny 2021].
* ↑ «Unknown Hinson – 21 Chart Toppers». Discogs. [Consulta: 13 juny 2021].
* ↑ «Unknown Hinson – The Future Is Unknown…». Discogs. [Consulta: 21 maig 2021].
* ↑ «Unknown Hinson – Rock 'N' Roll Is Straight From Hell». Discogs. [Consulta: 27 maig 2021].
* ↑ «Unknown Hinson – Target Practice». Discogs. [Consulta: 30 maig 2021].
* ↑ «Unknown Hinson – Live And Undead». Discogs. [Consulta: 2 juny 2021].
* ↑ «Unknown Hinson – Reloaded». Discogs. [Consulta: 2 juny 2021].
* ↑ «Unknown Hinson – Live And Undead II». Discogs. [Consulta: 7 juny 2021].
# Piet de Jong

Petrus Josef Sietse "Piet" de Jong (Apeldoorn, 3 d'abril de 1915 - 27 de juliol de 2016) va ser un polític neerlandès, que va ser el primer ministre dels Països Baixos entre el 1967 i el 1971.
Oficial de la marina neerlandesa, va viatjar al Regne Unit el 13 de maig de 1940 a bord del submarí O-24 i, durant la Segona Guerra Mundial, va servir com a comandant d'aquella embarcació. A l'abril de 1946 ell va tornar als Països Baixos. Allí va treballar al costat de l'almirallat el 1947 i el 1948 va treballar en el ministeri de la marina.
Entre el 25 de juny de 1959 i el 24 de juliol de 1963 ell va ser Secretari d'Estat de la Defensa, durant el govern de Jan de Quay. Entre el 1967 i el 1971 ell va ser Primer Ministre dels Països Baixos.

## Referències

* 1 2 P.J.S. de Jong - Ministerie van Algemene Zaken - página oficial de los primeros ministros, versión en inglés.
# Wamac

Wamac és una població dels Estats Units a l'estat d'Illinois. Segons el cens del 2000 tenia 1.378 habitants.

## Demografia

Segons el cens del 2000, Wamac tenia 1.378 habitants, 568 habitatges, i 369 famílies. La densitat de població era de 352,4 habitants/km².
Dels 568 habitatges en un 34,5% hi vivien nens de menys de 18 anys, en un 41,4% hi vivien parelles casades, en un 18,3% dones solteres, i en un 34,9% no eren unitats familiars. En el 28% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,96.
Per edats la població es repartia de la següent manera: un 28,7% tenia menys de 18 anys, un 9,4% entre 18 i 24, un 29,6% entre 25 i 44, un 20,8% de 45 a 60 i un 11,4% 65 anys o més.
L'edat mediana era de 33 anys. Per cada 100 dones de 18 o més anys hi havia 88,5 homes.
La renda mediana per habitatge era de 26.149 $ i la renda mediana per família de 28.490 $. Els homes tenien una renda mediana de 26.974 $ mentre que les dones 19.375 $. La renda per capita de la població era de 13.781 $. Aproximadament el 26,4% de les famílies i el 27,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wamac». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 5 agost 2010].
* ↑ «Geographic Comparison Table- Wamac». American Fact Finder. Oficina del Cens dels Estats Units, 12-01-2010.
# Aurora Heredia

Aurora Heredia (13 de setembre de 1959) és una exjugadora de voleibol del Perú. Va ser internacional amb la Selecció femenina de voleibol del Perú. Va competir en els Jocs Olímpics d'Estiu de 1980 a Moscou. Va formar part de la selecció del Perú que va guanyar la medalla de plata en els Jocs Panamericans de 1979, i la de bronze en 1983. També va guanyar la medalla de plata en el Campionat del Món de voleibol femení disputat al Perú en 1982. És germana de la també jugadora de voleibol Sonia Heredia.

## Referències

* 1 2 «Aurora Heredia Bio, Stats, and Results» (en anglès). Arxivat de l'original el 2020-04-18. [Consulta: 13 desembre 2017].
* ↑ Krastev, Todor. «Women Volleyball IX World Championship 1982 Peru - 13-25.09 Winner China». [Consulta: 10 desembre 2017].
# Gàaix

El mont Gàaix es troba a la regió muntanyosa que havia pertangut a la tribu d'Efraïm. Es menciona diverses vegades a la Bíblia, i se'l descriu com un lloc amb moltes valls i torrents.
Josuè, el fill de Nun, va ser enterrat a la seva propietat, a les muntanyes d'Efraim, vora el mont Gàaix.
Hurai, que provenia dels "barrancs de Gàaix" va ser un dels membres de la tropa coneguda com els Herois de David, que van ajudar-lo a conquerir Jebús, que més endavant es va convertir en la ciutat de Jerusalem.

## Referències

* ↑ Segon llibre de Samuel. 23:30
* ↑ Llibre dels Jutges. 2:9
* ↑ Llibre de Josuè 24:29-30
* ↑ Segon llibre de Samuel. 23:30
* ↑ Primer llibre de les Cròniques. 11:32
# Ronald Lopatny

Ronald Lopatny (Zagreb, 19 de setembre de 1944 - Zagreb, 5 de maig de 2022) fou un waterpolista croat que va competir sota bandera iugoslava entre les dècades de 1950 i 1970.
El 1968 va prendre part en els Jocs Olímpics d'Estiu de Ciutat de Mèxic, on guanyà la medalla d'or en la competició del waterpolo. Quatre anys més tard, als Jocs de Munic, fou cinquè en la mateixa prova.
En el seu palmarès també destaquen dues medalles de bronze al Campionat d'Europa de waterpolo, el 1966 i 1970, i dues d'or als Jocs del Mediterrani, el 1967 i 1971.
A nivell de clubs jugà al Medveščak, el Napredak (1958-1968) i HAVK Mladost, amb qui guanyà tres Copes d'Europa de Waterpolo, el 1968, 1969 i 1970, i dues lligues de Iugoslàvia, el 1969 i 1971. El 1970 i 1971 fou escollit millor jugador iugoslau de waterpolo.

## Referències

* ↑ «Ronald Lopatny». Comitè Olímpic de Croàcia, 29-03-2017. Arxivat de l'original el 8 de setembre 2021. [Consulta: 14 setembre 2017].
* ↑ «Umro legendarni hrvatski vaterpolist i olimpijski pobjednik Ronald Lopatny» (en croatian), 05-05-2022. [Consulta: 5 maig 2022].
* 1 2 3 «Olympedia – Ronald Lopatny». [Consulta: 5 desembre 2023].
# Vila de Cruces

Vila de Cruces és un municipi (concello en gallec) de la província de Pontevedra (Galícia). Pertany a la comarca do Deza.
Limita amb els concellos de Boqueixón, Touro, Arzúa i Santiso per La Corunya; i Silleda, Agolada i Lalín per Pontevedra.
Segons el padró del 2003, tenia 6.953 habitants. La patrona del poble és la Nostra Seyora de la Pietat, la festa de la qual se celebra un cap de setmana d'inicis d'agost. També s'hi celebren festes gastronòmiques com la de la Castanya al novembre, la del Xoriç al febrer i la del «Gallo de Corral», totes amb degustacions de productes de la zona.
Aquestes són les 28 parròquies que conté Vila de Cruces: Añobre (San Pedro), Arnego (Santa María), Asorei (Santa María), Bascuas (Santa Mariña), Besexos (San Fiz), Bodaño (San Mamede), Brandariz (San Miguel), Camanzo (San Salvador), Carbia (San Xoán), As Cruces (Nosa Señora da Piedade), Cumeiro (San Pedro), Duxame (San Miguel), Ferreirós (San Xes), Fontao (Santiago), Gres (Santiago), Larazo (San Xoán), Loño (San Mamede), Merza (Santa María), Obra (San Tomé), Oirós (Santa María), Ollares (Santa María), Piloño (Santa María), Portodemouros (San Salvador), Sabrexo (Santa María), Salgueiros (San Pedro), San Pedro de Losón (San Pedro), San Tomé de Insua (San Tomé) i Toiriz (San Xoán).

## Personalitats

* Alfredo García Ramos, jurista (1877-1934).
* Xosé Neira Vilas, escriptor (n. 1928).

## Vegeu també

* Llista de municipis de Pontevedra

## Enllaços externs

* Lloc web oficial de l'ajuntament Arxivat 2008-07-03 a Wayback Machine.